Surpriză privind lansarea "Wonder Woman 1984“. IndieWire: Strategia e "un șut direct în figura cinematografelor“.
"Wonder Woman 1984“ va fi lansat de Crăciun și la cinema, și pe HBO Max. Filmul avea un potențial de câștig de peste un miliard de dolari. 50% dintre cinematografele americane sunt închise, iar oamenii sunt încă reticenți.
"Wonder Woman 1984“ va fi lansat de Crăciun și în cinematografe și pe HBO Max în același timp. Va avea premiera la data stabilită inițial, 25 decembrie, dar vine la pachet cu "un șut direct în figura cinematografelor“, scrie IndieWire."Pe măsură ce trăim aceste vremuri fără precedent, a trebuit să fim inovativi pentru a ne menține afacerile în mișcare“, a spus Ann Sarnoff, președinte și CEO al Warner Media Studios. Decizia de a renunța la o lansare tradițională exclusiv în cinematografe, a fost una surprinzătoare."Wonder Woman 1984“ avea potențialul să câștige din vânzarea de bilete peste 1 miliard de dolari.Filmul a avut un buget de 200 de milioane de dolari și ar fi trebuit să fie lansat vara trecută, însă a fost anulat în repetate rânduri din cauza pandemiei.Mulți au fost sceptici că filmul va păstra data de lansare în ziua de Crăciun. 50% din cinematografele americane sunt închise și oamenii încă ezită să vadă un film în cinematografe.